अवैध रूप से लाया गया ड्राई फ्रूट, सरसों, मूंगफली और स्क्रैप पकड़ा
सिटी रिपोर्टर. जोधपुर| वाणिज्यिककर विभाग को रेलवे में चैकिंग के दौरान बिना बिल-बिल्टी के अवैध रूप से आया सूखा मेवा मिला है। वहीं ट्रांसपोर्ट चैकिंग में बिना बिल के रेडिमेड गारमेंट, इलेक्ट्रॉनिक्स और मूंगफली पकड़ी है। हरियाणा जा रहा सरसों से भरा ट्रक तथा स्क्रैप से भरा एक अन्य ट्रक पकड़ा है। साथ ही तंबाकू, गुटखा बीड़ी से भरी पिकअप भी सीज की है। वाणिज्यिक कर उपायुक्त विजयपाल सिंह ने बताया कि एंटीविजन की टीम ने सहायक आयुक्त आनंद कुमार गंधारिया के नेतृत्व में रेलवे ट्रांसपोर्ट चैकिंग कराई। इसमें रेलवे से गुजरात दिल्ली से बिना बिल का ड्राई फ्रूट पकड़ा है। इससे 2.70 लाख रुपए का टैक्स पेनल्टी वसूली है। मथानिया से जोधपुर होते हुए गुजरात जा रहे ट्रक में मूंगफली पकड़ी है। इससे 50 हजार रुपए का टैक्स-पेनल्टी वसूली है। ट्रांसपोर्ट चैकिंग में इलेक्ट्रॉनिक्स अन्य सामान पकड़ 60 हजार रुपए टैक्स वसूल किया है।
hin_Deva hin_Deva